
(Posebni zakonodajni postopek – posvetovanje)
Evropski parlament,
–	ob upoštevanju predloga Komisije Svetu (COM(2025)0581),
–	ob upoštevanju člena 113 Pogodbe o delovanju Evropske unije, na podlagi katerega se je Svet posvetoval s Parlamentom (C10‑0296/2025),
–	ob upoštevanju člena 84 Poslovnika,
–	ob upoštevanju poročila Odbora za ekonomske in monetarne zadeve (A10-0160/2026),
1.	odobri predlog Komisije, kakor je bil spremenjen;
2.	poziva Komisijo, naj ustrezno spremeni svoj predlog na podlagi člena 293(2) Pogodbe o delovanju Evropske unije;
3.	poziva Svet, naj ga obvesti, če namerava odstopiti od besedila, ki ga je odobril Parlament;
4.	poziva Svet, naj se ponovno posvetuje z njim, če namerava bistveno spremeniti predlog Komisije;



5.	naroči svoji predsednici, naj stališče Parlamenta posreduje Svetu, Komisiji in nacionalnim parlamentom.



Sprememba		1
Predlog direktive
Uvodna izjava 2 a (novo)
	

	Besedilo, ki ga predlaga Komisija
	Sprememba

	
	(2a)	Nove kategorije trošarin iz Direktive Sveta (EU) …/…1a+ bi bilo treba dodati k okvirnim količinam v zvezi z nakupi, ki jih fizične osebe opravijo za lastno uporabo.

	
	___________

	
	1a 	Direktiva Sveta (EU) …/… o strukturi in stopnjah trošarine, ki velja za tobak in s tobakom povezane izdelke (prenovitev) (UL L …, …, ELI: …).

	
	+ 	UL: prosimo, da v besedilo vstavite številko direktive iz dokumenta PE-CONS …/… (2025/0580(CNS)) ter v opombo vstavite številko, datum, naslov in sklic na UL za navedeno direktivo.



Sprememba		2
Predlog direktive
Uvodna izjava 2 b (novo)
	

	Besedilo, ki ga predlaga Komisija
	Sprememba

	
	(2b)	Spremembe okvirnih količin bi morale temeljiti na načelu, da izdelki, ki sodijo v nove kategorije iz Direktive (EU) …/… [UL: prosimo, da v besedilo vstavite številko direktive iz dokumenta PE-CONS …/… (2025/0580(CNS)], lahko nadomeščajo izdelke, za katere že veljajo okvirne količine iz Direktive Sveta (EU) 2020/262. Okvirne količine za navedene nove kategorije bi zato morale biti primerljive s tistimi za proizvode, za katere že veljajo okvirne količine iz Direktive Sveta (EU) 2020/262.

